**FITOSANITARNA INSPEKCIJA – Izvještaj za januar 2025**

**Unutrašnja kontola**

Fitosanitarni inspektori su u januaru vršili inspekcijski nadzor u oblasti zdravstvene zaštite bilja, nadzor u objektima za proizvodnju, promet i skladištenje sjemenskog i sadnog materijala poljoprivrednog bilja, u objektima za promet sredstava za ishranu i zaštitu bilja na veliko i malo, kao i nadzor pesticida i đubriva.

Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije.

U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja, a naročito u skladištima sjemenskog i merkantilnog krompira u cilju utvrđivanja štetnih organizama, vršena je i kontrola kvaliteta, sertifikacije i zdravstvenog stanja sjemenskog i sadnog materijala, kontrola propisanih uslova za rasadnike, kontrola objekata za promet pesticida i đubriva u pogledu ispunjenosti propisanih uslova, kontrola registrovanih sredstava za zaštitu i ishranu bilja, kontrola gotovih formulacija sredstava za zaštitu bilja u prometu, kontrola sredstava za ishranu bilja, kvaliteta sjemena, sadnog materijala u prometu i uslova u objektima za njihovo skladištenje i čuvanje, kao i rezidua pesticida u voću i povrću.

U izvještajnom periodu u unutrašnjoj kontroli izvršeno je ukupno 86 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 35 pregleda;
* zakona o sadnom materijalu: 8 pregleda;
* zakona o sjemenskom materijalu: 13 pregleda;
* zakona o sredstvima za ishranu bilja: 10 pregleda;
* zakona o sredstvima za zaštitu bilja: 19 pregleda i
* zakona o bezbjednosti hrane: 1 pregled.

Tokom navedenih inspekcijskih kontrola fitosanitarnih inspektora uzeta su 38 uzoraka.

Zbog utvrđenih nepravilnosti inspektori su preduzeli upravne mjere i radnje, u skladu sa principom srazmjernosti, kojima se obezbjeđuje eliminisanje rizika. Utvrđeno je šest nepravilnosti od kojih je za pet izdato rješenje o ukazivanju a za jednu nepavilnost je izdat prekršajni nalog.

**Kontrola uvoza**

Fitosanitarni inspektori su u januaru vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u januaru izvršila pregled ukupno 1243 pošiljki (uvoz/izvoz) i to:

* 913 pošiljke pri uvozu;
* 49 pošiljki u provozu;
* 132 pošiljki za izvoz;
* 143 pošiljki za reexport; i
* 6 rješenja o zabrani uvoza/ provoza.

Izdato je 6 rješenja o zabrani i uništenju i to: 1 rješenje o vraćanju pošiljke i 5 rješenja o uništenju pošiljke.

Ukupno je uzeto 293 uzorka pri uvozu, od čega je za 6 uzoraka laboratorijski je utvrđeno da ne odgovaraju propisanim zahtjevima.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Phytophtora ramorum*, *Xylella fastidiosa, Ralstonia solanacearum, Erwinia, GMO* svi su bili negativni*.*

Zbog utvrđenih neusaglašenosti sa propisanim zahtjevima sprječeno je stavljanje na tržište 18.887,00 kg proizvoda iz uvoza i to:

* **zabranjen je uvoz**: 1 pošiljke krastavca u količini od 3.496,00 kg;
* **uništeno je:** 1 pošiljka krastavca u količini od 4.128,00 kg, 1 pošiljka paradajza u količini od 6.816,00 kg i 3 pošiljke nara u količini od 4.447,00 kg;

U januaru mjesecu, ukupno je uzorkovano 32,09 % pošiljki iz uvoza.

**Nebezbjedne uništene/odbijene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br.** | **Datum** | **Proizvod** | **Količina**  **(kg)** | **Neusaglašenost** | **Razlog** | **MDK**  **utvrđena** | **MDK**  **propisana** |
|  | 09.01.2025. | nar | 1.317,00 | rezidue pesticida | tebufenpyrad | 0.023 | 0.01 |
|  | 13.01.2025. | nar | 1.813,00 | rezidue pesticida | tebufenpyrad | 0.035 | 0.01 |
|  | 13.01.2025. | krastavac | 4.128,00 | rezidue pesticida | folpet | 0.06 | 0.03 |
|  | 16.01.2025. | paradajz | 6.816,00 | rezidue pesticida | chloratholonil | 0.17 | 0.01 |
|  | 27.01.2025. | nar | 1.317,00 | rezidue pesticida | buprofezin | 0.046 | 0.01 |
|  | 30.01.2025. | krastavac | 3.496,00 | rezidue pesticida | folpet | 0.016 | 0.03 |

**Kontrola izvoza**

Fitosanitarna inspekcija je u sklopu izvoznih procedura izvršila pregled 275 pošiljki i izdala: 132 fitosertifikata za izvoz i 143 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 51.427,23 €.